Mari Murdvee

pisi|Mari Murdvee "Vanakreeka kirjanduse antoloogia" esitlusel, 19. jaanuar 2007, Tartu
Mari Murdvee (sünninimi Mari Elken; 24. august 1959 Tartu – 21. märts 2008 Tartu) oli eesti klassikaline filoloog, tõlkija, lavastaja, näitleja ja laulja.

Ta õppis Tartu Ülikoolis eesti filoloogiat ja klassikalist filoloogiat, 1996. aastal kaitses ta bakalaureusekraadi klassikalise filoloogia erialal, 1996–2001 õppis sealsamas magistrantuuris.

Ta oli ansambli Hellero eeslaulja.Marju Lepajõe, Enn Lillemets, Mari Murdvee 24. VIII 1959 – 21. III 2008, Sirp, 4. aprill 2008 Aastatel 1985–1989 õppis ta Jaan Toominga ja Ülo Vilimaa juhendatud Vanemuise draamastuudios ning näitles Tartu Lasteteatris.

Ülikooliõpingute ajal lavastas ta koos klassikalise filoloogia üliõpilastega Homerose "Odüsseia" VII laulu (1992), samuti Theokritose "Arbuja" ja Sappho luulekava (1994).Mari Murdvee Festivitas Artiumi lehel

Murdvee õpetas ladina ja vanakreeka keelt Tartu Teoloogia Akadeemias ja Tartu Ülikooli usuteaduskonnas ning töötas Tartu Ülikooli raamatukogu käsikirjade osakonnas, tegeldes peamiselt 14.–19. sajandi ladina- ja kreekakeelsete autograafkirjadega.

Mari Murdvee tõlkis vanakreeka ja ladina keelest, tema tõlkeid on ilmunud ajakirjades ja antoloogiates.

Ta asutas koos mõttekaaslastest näitlejate ja üliõpilastega Antiigiteatri (tegutses aastail 2000–2005), kellega tõi lavale rea lavastusi: Homerose hümnidel põhineva tantsulis-muusikalise lavastuse "Apolloni sünd", Gandersheimi Hrotsviti draama "Väepealik Gallicanuse pöördumine" ning Petrarca 700. sünniaastapäevale puhul ekloogil "Parthenias" ja antiiktekstidel põhineva sõnalis-muusikalise teatraliseeringu "Hinge killud".

 Tõlkeid 
 Francesco Petrarca kiri Francesco Dionigile Borgo San Sepolcrost. – Akadeemia 1996, nr 5, lk 951–960
 Gandersheimi Hrotsvita draamad. TLÜ kirjastus, sari Bibliotheca MEDIAEVALIS. Tallinn, 2013. ISBN 9789-985-58-771-3

Viited

Välislingid
Raimu Hanson, Antiigiteater sünnitab aulas kaunite kunstide ülemjumalat, Tartu Postimees, 27. november 2002
Kristi Viiding, Petrarca Tartus, Sirp, 14. jaanuar 2005
Mõeldes Mari Murdveele (24.08.1959–21.03.2008), Universitas Tartuensis, 27. märts 2008

Kategooria:Eesti klassikalised filoloogid
Kategooria:Eesti tõlkijad
Kategooria:Eesti lavastajad
Kategooria:Eesti näitlejad
Kategooria:Tartu Ülikooli filosoofiateaduskonna vilistlased
Kategooria:Eesti lauljad
Kategooria:Vana-Jaani kalmistule maetud
Kategooria:Sündinud 1959
Kategooria:Surnud 2008